އިބްރާހީމް ރަޝީދު މޫސާ އަހަރެއް ނިމި ، އައު އަހަރަކާ ކުރިމަތިލާ އިރު މުސްލިމުންގެ ހިތްތަކަށް ،ކީރިތި ރަސުލާގެ ހިޖްރައިގެ ޛިކްރާތައް ވަދެ ،އައު އަހަރު ރަނގަޅު އަހަރަކަށް ވޭތޯ ދުޢާ ކުރެވެއެވެ. ކީރިތި ރަސޫލާ ޞައްލަﷲ ޢަލައިހި ވަސައްލަމް ގެ ހިޖްރައަކީ އިންސާނީ އެހެނިހެން ހިޖްރަކުރުންތަކާ މުޅިން ތަފާތު ހިޖްރައެކެވެ. އިންސާނީ ހިޖްރަކުރުންތަކާ ގުޅިފައިވާ ފަދަ ބޭއިންސާފުގެ ޢަމަލުތަކާއި، ލޭއޮހޮރުވުމާއި، ނަސްލު ނައްތައިލުމުގެ އެއްވެސް ކަހަލަ ޢަމަލެއް ، ލޮބުވެތި ރަސޫލާ ޞައްލަﷲ ޢަލައިހި ވަސައްލަމް ގެ މި ހިޖްރަ ކުރެއްވުމުގައި އައިސްފައެއް ނުވެއެވެ. 000ކީރިތި ނަބިއްޔާ ޞައްލަﷲ ޢަލައިހި ވަސައްލަމް ގެ ހިޖްރައަކީ އައު ޙަޔާތެއްގެ ފެށުމެކެވެ. އައު ކާމިޔާބުތަކެއްގެ ފެށުމެކެވެ. އައު އުސްމިންތަކަކަށް ވާޞިލުވުމުގެ ދަހިވެތިކަމުގައި ކުރެވުނު ހިޖްރައެކެވެ. މި ހިޖްރައިގެ ސަބަބުން އިސްލާމީ ދައުލަތެއް ޤާއިމުވެ އިސްލާމީ ބޮޑު ޙަޟާރަތެއް ޤާއިމުވުމަށް މަގު ކޮށުނެވެ.